CELEX: 62016TA0459
Language: sk
Date: 2018-11-29 00:00:00
Title: Vec T-459/16: Rozsudok Všeobecného súdu z 29. novembra 2018 – Španielsko/Komisia („EPZF a EPFRV — Výdavky vylúčené z financovania — Článok 31 nariadenia (ES) č. 1290/2005 — Nariadenie (ES) č. 73/2009 — Nedostatky ISSK — Trvalé pasienky — Riziko pre fondy — Dokument VI/5330/97 — Článok 73a ods. 2a nariadenia (ES) č. 796/2004 — Článok 81 ods. 3 nariadenia (ES) č. 1122/2009 — Článok 137 nariadenia č. 73/2009 — Paušálne opravy vo výške 25 a 10 %“)

4.2.2019   
            
            
               SK
            
            
               Úradný vestník Európskej únie
            
            
               C 44/21
            
         
      Rozsudok Všeobecného súdu z 29. novembra 2018 – Španielsko/Komisia
      (Vec T-459/16) (1)
      
      ((„EPZF a EPFRV - Výdavky vylúčené z financovania - Článok 31 nariadenia (ES) č. 1290/2005 - Nariadenie (ES) č. 73/2009 - Nedostatky ISSK - Trvalé pasienky - Riziko pre fondy - Dokument VI/5330/97 - Článok 73a ods. 2a nariadenia (ES) č. 796/2004 - Článok 81 ods. 3 nariadenia (ES) č. 1122/2009 - Článok 137 nariadenia č. 73/2009 - Paušálne opravy vo výške 25 a 10 %“))
      (2019/C 44/26)
      Jazyk konania: španielčina
      
         Účastníci konania
      
      
         Žalobca: Španielske kráľovstvo (v zastúpení: M. Sampol Pucurull, splnomocnený zástupca)
      
         Žalovaná: Európska komisia (v zastúpení: pôvodne D. Triantafyllou, neskôr I. Galindo Martín, N. Ruiz García a A. Sauka, splnomocnení zástupcovia)
      
         Predmet veci
      
      Návrh podaný na základe článku 263 ZFEÚ na zrušenie vykonávacieho rozhodnutia Komisie (EÚ) 2016/1059 z 20. júna 2016, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (Ú. v. EÚ L 173, 2016, s. 59)
      
         Výrok rozsudku
      
      
                  1.
               
               
                  Vykonávacie rozhodnutie Komisie (EÚ) 2016/1059 z 20. júna 2016, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) sa zrušuje, pokiaľ ide o finančné opravy uložené Španielskemu kráľovstvu, v rozsahu, v akom ukladá
                  
                              —
                           
                           
                              paušálnu opravu vo výške 25 %, pokiaľ ide o pasienky pokryté drevnatými rastlinami pre roky podania žiadosti 2010 až 2013, a
                           
                        
                              —
                           
                           
                              paušálnu opravu vo výške 10 %, pokiaľ ide o pasienky pokryté krovinami deklarované „chovateľmi“ pre roky podania žiadosti 2010 až 2013.
                           
                        
            
                  2.
               
               
                  V zostávajúcej časti sa žaloba zamieta.
               
            
                  3.
               
               
                  Každý účastník konania znáša svoje vlastné trovy konania.
               
            
         (1)  Ú. v. EÚ C 392, 24.10.2016.